24. ΒΑΣΙΛΙΚΟΝ ΔΙΑΤΑΓΜΑ υπ' αριθ. 425 της 11/27 Ιουν. 1960 (Φ.Ε.Κ. Α' 91) Περί συστάσεως Υπηρεσίας Εντελλομένων Εξόδων και Δημοσίου Ταμείου παρά τη Υπηρεσία Υγειονομικής Περιθάλψεως Υπαλλήλων και Συνταξιούχων του Δημοσίου. Έχοντες υπ' όψιν τας διατάξεις του άρθρου ογδόου, ως και της παρ.4 του άρθρου δεκάτου του Ν.Δ.3908/1958 "περί τροποποιήσεως και συμπληρώσεως των διατάξεων περί εισπράξεως δημοσίων εσόδων και θεσπίσεως διατάξεων τινών περί του προσωπικού υπηρεσιών αρμοδιότητος Υπουργείου Οικονομικών και Ελεγκτικού Συνεδρίου κ.λ.π. "τας υπηρεσιακάς ανάγκας και την υπ' αριθ.307/25.5.1960 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Από 1ης Ιουλ. 1960 συνιστάται Υπηρεσία Εντελλομένων Εξόδων παρά τη Υπηρεσία Υγειονομικής Περιθάλψεως Υπαλλήλων και Συνταξιούχων του Δημοσίου, ήτις θέλει λειτουργεί κατά τας γενικάς διατάξεις περί Δημοσίου Λογιστικού, του Νόμ.4796/1931 "περί τροποποιήσεως διατάξεών τινων των περί Δημοσίου Λογιστικού Νόμων" και του Α.Ν.281/1936 "περί συγχωνεύσεως των παρά τοις Πολιτικοίς Υπουργείοις και ταις Γενικαίς Διοικήσεσιν Υπηρεσιών Εγκρίσεως και Εκκαθαρίσεως Δαπανών και Ειδικού Λογιστηρίου κλπ. "ως τροποποιηθέντες και συμπληρωθέντες ισχύουσι. 2.Το αναγκαιούν προσωπικόν της συνιστωμένης υπηρεσίας λαμβάνεται εκ του προσωπικού της Γ.Δ.Δ.Λ. άνευ αυξήσεως των οργανικών θέσεων της υπηρεσίας ταύτης. 3.Από της αυτής χρονολογίας η έγκρισις, εκκαθάρισις και εντολή των δαπανών της νοσοκομειακής, ιατρικής και φαρμακευτικής περιθάλψεως των τακτικών δημοσίων πολιτικών υπαλλήλων, περί ων το από 29 Μαΐου/12 Ιουν. 1959 Β.Δ/μα "περί της νοσοκομειακής κ.λ.π. περιθάλψεως των τακτικών δημοσίων πολιτικών υπαλλήλων κ.λ.π." αίτινες εκτελούνται εις βάρος των εν τω προϋπολογισμώ του Υπουργείου Κοινωνικής Προνοίας αναγεγραμμένων πιστώσεων, ενεργούνται παρά της συνιστωμένης ΥΕΕ παρά τη Υπηρεσία Υγειονομικής Περιθάλψεως Υπαλλήλων και Συνταξιούχων του Δημοσίου. Άρθρ.2.-Η Υ.Ε.Ε. παρά τη Υπηρεσία Υγειονομικής Περιθάλψεως Υπαλλήλων και Συνταξιούχων του Δημοσίου διαιρείται εις τέσσαρα γραφεία. (Αντί της σελ. 420,11(α)  Σελ. 420,061 209-115 Ιατροφαρμακευτική-Νοσοκομειακή Περίθαλψη-Έξοδα κηδείας 2.Ζ.η.23-24 Γραφείον Α' Εγκρίσεως, εκκαθαρίσεως και εντολής των δαπανών της νοσοκομειακής, ιατρικής και φαρμακευτικής περιθάλψεως των τακτικών δημοσίων πολιτικών υπαλλήλων και των τακτικών μελών της Ακαδημίας Αθηνών ως και των πάσης φύσεως δαπανών αφορωσών την λειτουργίαν της Υπηρεσίας Υγειονομικής Περιθάλψεως. Γραφείον Β'. Εγκρίσεως, εκκαθαρίσεως και εντολής των δαπανών της νοσοκομειακής, ιατρικής και φαρμακευτικής περιθάλψεως των μελών των οικογενειών των τακτικών μελών της Ακαδημίας Αθηνών, των τακτικών Δημοσίων Πολιτικών Υπαλλήλων, των εν ενεργεία Αστυνομικών Υπαλλήλων και των ανδρών Χωροφυλακής. Γραφείον Γ'. Ομοίως των εξ ιδίας υπηρεσίας συνταξιούχων του Δημοσίου και των Συνταξιούχων των Σωμάτων Ασφαλείας και Πυροσβεστικής Υπηρεσίας. Γραφείον Δ'.Λογιστικόν. Άρθρ.3.-Συνιστάται εν Αθήναις Ταμείον Β' τάξεως υπό την επωνυμίαν "Ταμείον Πληρωμής Νοσηλείων" με αρμοδιότητα την πληρωμήν των νοσηλείων των εν Αθήναις τακτικών πολιτικών δημοσίων υπαλλήλων μετά των οικογενειών των και των πολιτικών συνταξιούχων. Η οργανική σύνθεσις του Ταμείου τούτου ορίζεται εις ένα Διευθυντήν Ταμίαν β' τάξεως επί βαθμώ 5ω εκτελούντα και καθήκοντα ελεγκτού, ένα Ταμίαν γ' επί βαθμώ 6ω και ένα Ταμειακόν Γραμματέα. Καταργούνται μία θέσις ελεγκτού επί βαθμώ 5ω, μία θέσις ταμίου γ' επί βαθμώ 6ω και μία θέσις Ταμειακού Γραμματέως επί βαθμοίς 11ω-7ω εκ της οργανικής συνθέσεως του Ταμείου Εσόδων Νομικών Προσώπων και Τρίτων. Άρθρ.4.-Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος.   Σελ. 420,062 209-116 2.Ζ.η.24 Ιατροφαρμακευτική-Νοσοκομειακή Περίθαλψη-Έξοδα κηδείας